# Eduardas Rozentalis

Eduardas Rozentalis (Vilnius, 27 de maig de 1963) és un jugador d'escacs lituà que té el títol de Gran Mestre des de 1991.
A la llista d'Elo de la FIDE del maig de 2020, hi tenia un Elo de 2543 punts, cosa que en feia el jugador número 1 (en actiu) de Lituània. El seu màxim Elo va ser de 2650 punts, a la llista de gener de 1997.

## Resultats destacats en competició

Rozentalis ha estat tres cops campió de Lituània, els anys 1981, 1983 (empatat amb Aloyzas Kveinys) i 2002.
El 1995 empatà al primer lloc al Campionat d'escacs obert del Canadà. Empatà també al primer lloc, amb 6/9, a l'edició de 2008 a Mont-real.
El 1996/97 empatà al primer lloc, amb Mark Hebden i John Nunn al Torneig de Hastings. El 1998 participà en el Campionat del món de la FIDE, i avançà fins a la segona ronda, quan fou eliminat per Serguei Tiviàkov (½-1½). El 2000 empatà al primer lloc a Mont-real amb Serguei Smagin. El 2002 guanyà en solitari l'Obert de Cappelle-la-Grande, i l'any següent hi empatà al primer lloc amb sis jugadors més. El 2006 empatà al primer lloc amb Tomi Nybäck, Sergey Ivanov, Normunds Miezis i Evgeny Postny la Rilton Cup 2005/6, a Estocolm,
El 2009/10 empatà als llocs 1r-5è amb Radosław Wojtaszek, Pavel Ponkratov, Luke McShane i ígor Lissi a la 39a Rilton Cup a Estocolm. El maig de 2010, va guanyar el 3r Torneig Magistral Ciudad de Asunción Copa Roggio.

### Participació en olimpíades d'escacs

Rozentalis va participar, representant Lituània, al primer tauler en set olimpíades d'escacs en els períodes 1992–98, i 2002–06.

## Notes i referències

* 1 2 3 «Nota biogràfica d'Eduardas Rozentalis» (en anglès). Chessgames.com. [Consulta: 27 febrer 2014].
* ↑ «"Rànquing d'escaquistes per federació: Lituània"» (en anglès). lloc web de la FIDE. [Consulta: 29 maig 2020].
* ↑ Posició al rànquing mundial i evolució Elo d'Eduardas Rozentalis «benoni.de» (en alemany). Arxivat de l'original el 2014-03-03. [Consulta: 27 febrer 2014].
* ↑ «Historial del Campionat d'escacs de Lituània» (en castellà). ajedrezdeataque.com. [Consulta: 27 febrer 2014].
* ↑ «Campions del Canadian Open» (en anglès). compilat per Jonathan Berry. [Consulta: 27 febrer 2014].
* ↑ «Quadre d'honor del Congrés de Hastings, 1920-2006» (en anglès). hastingschess.org.uk. [Consulta: 27 febrer 2014].
* ↑ «1st FIDE KO World Chess Championship» (en anglès). Brasilbase. [Consulta: 27 febrer 2014].
* ↑ «19e Open International de Cappelle-la-Grande 2003, Classement final» (en francès). cappelle-chess.fr. Arxivat de l'original el 2015-09-23. [Consulta: 27 febrer 2014].
* ↑ «Tournament report juliol 2003: 19th International Open» (en anglès). FIDE. [Consulta: 11 març 2014].
* ↑ Crowther, Mark. «The Week in Chess 583: 35th Rilton Cup» (en anglès). London Chess Center, 09-01-2006. Arxivat de l'original el 2009-01-04. [Consulta: 6 desembre 2012].
* ↑ Crowther, Mark. «39th Rilton Cup 2009-10». Chess.co.uk, 05-01-2010. Arxivat de l'original el 2012-03-18. [Consulta: 7 gener 2010].
* ↑ «Eduardas Rozentalis Claims 3rd Magistral Ciudad de Asunción Copa Roggio». Chessdom. [Consulta: 31 maig 2010].

## Enllaços externs

* Entrevista amb el GM Eduardas Rozentalis Arxivat 2010-01-18 a Wayback Machine. (anglès)